*7476. L-ONOR CARMELO MIFSUD BONNICI staqsa lill-Ministru għall-Affarijiet Barranin: Jista' l-Ministru jinforma lill-Kamra x'kien il-bżonn li fl-ambaxxata ta' Malta ġewwa l-Kuwajt tinxtara photocopier tiswa €17,755 u din b'ordni diretta? Jista' jiġi ppreżentat ritratt ta' dan l-apparat? ONOR. GEORGE VELLA: Ninforma lill-Onor. Interpellant illi l-kirja tal-photocopier li kien hemm ġewwa l-Ambaxxata ta' Malta ġewwa l-Kuwait kienet waslet biex tiskadi u għalhekk kellu jiġi ffirmat kuntratt ġdid. Għal dan il-għan ġew mitluba 4 stimi għal servizz ta' kiri ta' photocopier. Il-kumpanija li ngħatatilha l-kuntratt kienet dik li tat l-aktar stima baxxa. Ir-rati li ngħataw fl-istimi ġew maħduma fuq perjodu ta' ħames snin, għal 900 kopja kull xahar black and white u 100 kopja bil-kulur kull xahar. Allura t-total ammonta għal €17,755 għal ħames snin għall-kirja u l-kopji magħmula b'din il-magna. Din ingħatat b'Awtorita' mingħand il-Ministeru tal-Finanzi peress li spiża bħal din suppost ġiet ipproċessata b' Departemental Tender li fil-kuntest ta' pajjiżi oħra dan mhux possibbli.
Ambaxxata fil-Kuwajt – xiri ta' photocopier